Aarhuus Stifts-Tidende, 1841-03-22
Ved Resolution af 16de d. M. har Cancelliet beordret Cand. theol. P. Larsen samt de øvrige hidtilværende Redacteurer, Udgivere og Forlæggere af Commissionstidenden tilligemed Bogtrykkeren satte under Justitiens Tiltale for at have siddet de dem i Anledning af dette Blads Udgivelse overgaaede Høiesteretsdomme og de af Kongens Foged i samme Anledning afsagte Decreter overhørige, samt derhos trodset Politiets Foranstaltninger til Bladets Standsning. Saaledes tør man nu vel vente - hedder det i Bladet "Dagen" – at denne Trods mod Loven og Domstolene engang vil faae udspillet sin sørgelige Rolle – en Trods, der hidtil ikke har kunne andet end indgive Meenigmand Tanke om at det kunde gaae an at modsætte sig Øvrighedens befalinger, ja endog Landets høieste Rets Domme, for hvilke Alle ellers nære en ærefrygtsfuld Ærbødighed. Endskjøndt nemlig de ovennævnte Høiesteretsdomme og Kongens Fogeds sig dertil støttende Decreter gik ud paa, at Commissionstidenden ei maatte holde Contoir eller optage Avertissementer, og Rettens Arrest og Beslag var ankyndiget paa Commissionstidenden eller hvilket somhelst andet Blad, der maatte blive samme substitueret, have hine Personer dog dristet sig til at trodse dette Forbud, idet de have saavel holdt Contoir og modtaget Avertissementer, som ogsaa udgivet deres Avis først i Roeskilde under Navn af Roeskilde Avis, og senere heri Staden under Navn af "Morgenposten, "Morgenbladet og endeligen nu igjen: "Almindelig Commissionstidende. Uagtet Politiet har bestræbt sig forat overholde Forbudet, har det dog ikke kunne standse Bladets Udgivelse paa anden Maade end ved gjentagne Gange uafbrudt i 2 til 3 Maaneder at holde Vagt ved Trykkeriet og saaledes enten standse Trykningen, eller borttage hvad der blev trykt. Blandt Andet havde Politiet ogsaa attraperet en paa et skjult Sted opstillet Presse, hvorved man der havde begyndt at trykke Bladet. Endeligen dristede man sig til for 14 Dage siden at opslaae en Plakat paa Gadehjørnerne, hvori N. Larsen bekjendtgjorde, at den almindelige Commissionstidende igjen skulde udgaae fra 4de d. M. af, hveranden Dag, afvexlende med Morgenbladet; og i Overeensstemmelse hermed er Bladet ogsaa udkommet fra 8de d. M., uagtet Politiet har søgt at forhindre dette, ved at borttage alle Exemplarer, der kunde erholdes. Vi ville nu imodesee Udfaldet afdenne mærkelige Sag. 4 Vi have tidligere berettet, at Stiftamtmanden over Lollands=Falsters Stift havde til Cancelliet indsendt Lehmanns Andragende om at admitteres til Justitsprotocollen i Anledning af de ved Nykjøbing Byting og Falsters Birketing optagne Forhører i hans Sag. Cancelliet har nu igaar svaret Stiftamtmanden, at det maatte give den af Justitsraad Byfoged Møller afgivne Erklæring, hvorved denne nægtede at opfylde Lehmanns Begjæring, sit Medhold. (Dan.) For at kunne gjøre sig fuldeligen bekjendt med Postmestrenes Stilling i Provindserne og de derværende practiske Forhold, Postvæsenet vedkommende, har Hr. Kammerjunker Jessen, efter derom af ham allerunderdanigst yttret Ønske, af Hs. Maj. Kongen allernaadigst faaet Forretningerne ved Slagelse Postcontoir, for et halvt Aar fra 1ste April at regne, sig overdragne. (Brig. Td.)¬